ชาวสวนยางเฮ เฉลิมชัย สั่งประกันรายได้ราคายาง เริ่มรับเงิน 1 พ.ย.
เฉลิมชัย เดินหน้าประกันรายได้เกษตรกรชาวสวนยาง หลัง ครม.มีมติเห็นชอบโครงการประกันรายได้เกษตรกรชาวสวนยางพารา เฟสแรก 24,000 ล้านบาท กำหนดราคาประกันยางแผ่นดิน กก.ละ 60 บาท น้ำยางสด กก.ละ 57 บาท และยางก้อนถ้วย กก.ละ 23 บาท ระยะเวลา 6 เดือน ตั้งแต่ ต.ค.62 - มี.ค.63 ชาวสวนยาง 1.4 ล้านคนได้อานิสงส์ เตรียมเฮ เริ่มรับเงินงวดแรก 1 พ.ย. 62 นี้ , ,เมื่อวันที่ 18 ต.ค.62 นายเฉลิมชัย ศรีอ่อน รมว.เกษตรและสหกรณ์ กล่าวว่า ขอให้เกษตรกรชาวสวนยางเตรียมรับเงินประกันรายได้ยางพารา โดยจะเริ่มจ่ายงวดแรกในวันที่ 1 พ.ย.นี้ หลังจากที่คณะรัฐมนตรีได้มีมติเห็นชอบโครงการประกันรายได้เกษตรกรชาวสวนยางพารา ระยะที่ 1 วงเงิน 24,000 ล้านบาท เมื่อวันที่ 15 ต.ค.62 ตามมติคณะกรรมนโยบายยางธรรมชาติ (กนย.) เพื่อให้เกษตรกรชาวสวนยาง 1.4 ล้านคน พื้นที่ปลูกยางพารา 17 ล้านไร่ ได้มีรายได้ที่แน่นอน โดยจะให้สำหรับเกษตรกรผู้ปลูกยางพาราที่ขึ้นทะเบียนและแจ้งข้อมูลพื้นที่ปลูกยางกับการยางแห่งประเทศไทย ก่อนวันที่ 12 ส.ค.62 และต้องเป็นสวนยางที่มีอายุ 7 ปีขึ้นไป ที่เปิดกรีดแล้ว โดยจะได้รับเงินรายละไม่เกิน 25 ไร่ และมีเงื่อนไขว่าปริมาณผลผลิตยางที่ประกันรายได้อยู่ที่ 240 กก./ไร่/ปี หรือ 20 กก./ไร่/เดือน โดยให้แบ่งสัดส่วนรายได้เจ้าของสวน 60 % และคนกรีดยาง 40%, ,ทั้งนี้ โครงการได้กำหนดราคาประกันยาง 3 ชนิด คือ 1. ยางแผ่นดิบคุณภาพดี ราคา กก.ละ 60 บาท 2. น้ำยางสด (DRC 100%) ราคา กก.ละ 57 บาท และ 3. ยางก้อนถ้วย (DRC 50%) ราคา กก.ละ 23 บาท ซึ่งจะดำเนินการเป็นเวลา 6 เดือนนับตั้งแต่ ต.ค.62 - มี.ค.63 โดยโครงการประกันรายได้จะเริ่มจ่ายเงินงวดแรกได้ วันที่ 1 พ.ย.62 และทยอยจ่ายเงินงวดต่อไปทุก 15 วัน ซึ่งทางธนาคารเพื่อการเกษตรและสหกรณ์การเกษตร (ธ.ก.ส.) จะโอนเงินเข้าบัญชีเกษตรกรชาวสวนยาง ดังนี้ 1. ประกันรายได้เดือน ต.ค. - พ.ย.62 จ่ายงวดที่ 1 ระหว่างวันที่ 1-15 พ.ย.62 2. ประกันรายได้ ธ.ค.62 - ม.ค.62 จ่ายงวดที่ 2 ระหว่างวันที่ 1 – 15 ม.ค.63 3. ประกันรายได้เดือน ก.พ. - มี.ค.63 จ่ายงวดที่ 3 ระหว่างวันที่ 1- 15 มี.ค.63, ,นอกจากโครงการประกันรายได้ให้กับเกษตรกรชาวสวนยางพาราแล้ว รัฐบาลยังมีมาตรการในการผลักดันให้มีการเพิ่มปริมาณการใช้ยางในประเทศให้มากยิ่งขึ้น เพื่อกระตุ้นราคายางให้ได้ตามเป้าหมาย 3 - 5 แสนตัน ซึ่งทุกหน่วยงานที่เกี่ยวข้องจะเร่งดำเนินการตามที่นายกรัฐมนตรีได้สั่งการโดยเร็ว.
เฉลิมชัย เดินหน้าประกันรายได้เกษตรกรชาวสวนยาง หลัง ครม.มีมติเห็นชอบโครงการประกันรายได้เกษตรกรชาวสวนยางพารา เฟสแรก 24,000 ล้านบาท กำหนดราคาประกันยางแผ่นดิน กก.ละ 60 บาท น้ำยางสด กก.ละ 57 
เฉลิมชัย ศรีอ่อน,ประกันรายได้,ประกันราคายาง,เกษตรกรชาวสวนยาง,สวนยาง,เกษตร